google/wiki40b huggingface dataset:
Superman III

Pelakon

Filem ini turut disertai oleh beberapa orang pelakon terkenal, antaranya adalah Christopher Reeve, Richard Pryor, Margot Kidder

Ringkasan

Kryptonite sintetik dicampur dengan tar tembakau membahagikan Superman menjadi dua, Clark Kent yang baik dan Lelaki Keluli yang jahat.
Hintersee

Hintersee merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Sekolah Jenis Kebangsaan (C) Chung Hua, Siburan

Sejarah

SJK Chung Hua Siburan sebenarnya bernama Simanggang Road Chung Hua School. Hanya pada tahun 1965, selepas Kampung Siburan dibina, ia dinamakan SJK Chung Hua Siburan.
Sekolah ini ditubuhkan pada tahun 1946 selepas Perang Dunia Kedua. Tempat asal sekolah ini adalah terletak diantara Bee Kong (BB Bakong) dan tempat ibadah Cina, iaitu tempat Budha.
Demi perkembangan dan pendidikan bahasa Cina, maka pada tahun 1948, Lembaga Sekolah mulai menjalankan kempen untuk mengutip wang tabung demi membeli sebidang tanah untuk pembinaan tapak sekolah buat selama-lamanya.
Melalui kempen tersebut, dan dari kerjasama yang rapat diantara ahli-ahli lembaga sekolah, maka pihak lembaga sekolah akhirnya berjaya membeli sebidang tanah yang luasnya lima ekar dengan harganya tiga ratus ringgit sahaja. Tapak sekolah itu adalah tapak sekolah yang pada masa kini.
Dengan usaha dan kejayaan tersebut, maka pada tahun 1949, sekolah yang bumbungnya beratap dan dindingnya berpapan mulai dibina.
Pada tahun 1952, oleh kerana pertambahan murid, maka pihak Lembaga Sekolah telahpun membina sebuah dewan sekolah, 5 buah bilik darjah, dan sebuah asrama guru yang mempunyai 4 buah bilik. Pada tahun 1953, pihak Lembaga Sekolah telahpun membina 2 buah bilik darjah yang berbumbung atap.
Oleh kerana pertambahan penduduk setempat semakin ketara, bilangan murid mulai bertambah dari 200 orang ke 700 orang jumlahnya. Sebuah blok berbentuk L yang mempunyai 10 buah bilik darjah dibina untuk menampung murid pada tahun 1954.
Seterusnya pada tahun 1957, pihak Lembaga Sekolah mendirikan sebuah bangunan yang bertingkat dua yang mempunyai bilik darjah dan bilik pentadbiran sekolah.
Pada hujung tahun 50 ke 60-an, Batukong merupakan sebuah kampung yang padat, dipergiatkan dengan menanam lada, tetapi ia agak jauh dari pecan Siburan iaitu 3 atau 4 batu dari pecan Siburan. Oleh yang demikian, pihak Lembaga Sekolah mendirikan sebuah sekolah cawangan di kawasan Batukong pada tahun 1959 untuk kesenangan murid-murid setempat.
Sepanjang tempoh puluhan tahun, pihak Lembaga Sekolah telah memperluaskan dan menambah baik bangunan sekolah. Sebuah klinik pergigian dan sebuah jejantas telah dibina demi kebaikan anak-anak murid sekolah.
Satu jawatankuasa yang diketuai oleh Encik Liew Thian Liong telah ditubuhkan untuk pembinaan Bangunan Baru SJK Chung Hua Siburan. Bangunan baru ini terdiri daaripada 32 buah bilik darjah, sebuah bilik guru besar bilik guru, bilik pusat sumber, perpustakaan, bilik computer dan bilik mesyuarat.
Akhir kata, kemajuan dan kemakmuran sekolah berkaitan dengan perjuangan ahli-ahli Lembaga Sekolah serta sokongan-sokongan dari pihak awam tempatan. Atas pejuang-pejuang tersebut lahirlah sebuah sekolah yang bernama SJK Chung Hua Siburan pada masa kini.
Yusuf Rawa

Kehidupan Awal

Beliau dikagumi kerana pemikirannya yang tajam yang boleh mengupas segala persoalan walaupun rumit bagi sesetengah pihak. Beliau dilahirkan di Lebuh Acheh, Pulau Pinang. Beliau pada mulanya belajar di Sekolah Melayu di Jalan Carnavon, kemudian berpindah ke Sekolah Chowrasta. Di peringkat menengah pula beliau memasuki sekolah Inggeris iaitu Government English School kemudian sambung ke Penang Free School sehingga memperolehi Junior Cambridge. 
Melihat kecerdikannya dalam bahasa Inggeris, lantas membuatkan ayahnya mengambil keputusan untuk menghantar beliau melanjutkan pelajaran ke Makkah. Di sana, ternyata beliau tidak menghampakan impian keluarganya apabila cemerlang memperolehi Diploma Thaqasur Al-Deeni dari Maadul Falah. Selepas itu beliau kembali ke tanah air untuk membantu mengembangkan perniagaan bapanya sebelum melibatkan diri secara langsung dalam politik.

Politik

Penglibatan beliau dalam politik bermula selepas menjawat jawatan Pesuruhjaya PAS Negeri Pulau Pinang menggantikan Ustaz Ahmad Azzam yang berpindah tempat. 
Semenjak memegang amanah itu Allahyarham diberi kepercayaan menjadi Ahli Jawatankuasa PAS Pusat walaupun setelah melepaskan jawatan Pesuruhjaya PAS Negeri. Kepimpinan PAS di bawah Dato' Asri Muda, beliau sekali lagi diberi mandat sebagai Timbalan Yang DiPertua (kini dikenali sebagai Timbalan Presiden). 
Kerjaya politik beliau mulai bersinar apabila menewaskan Dr. Mahathir Mohamad pada pilihan raya umum 1969. Beliau menang dengan kelebihan 989 undi. Pada era PAS bersama Barisan Nasional, beliau adalah salah seorang ahli parlimen PAS yang dilantik menjadi menteri.
Semasa pemilihan jawatankuasa baru PAS pada 1982, beliau telah dilantik sebagai Yang Dipertua PAS (kini dikenali sebagai Presiden) bagi menggantikan Allahyarham Tan Sri Mohd Asri bin Haji Muda semasa muktamar pada 23 Oktober 1982 yang mendesak perubahan dalaman. Selepas memegang peranan besar itu selama beberapa tahun, pada penghujung 1980-an beliau menyerahkan jawatan tersebut kepada timbalannya, Allahyarham Datuk Fadzil Mohd Noor. Bagaimanapun, beliau masih mengekalkan jawatannya sebagai Mursyidul Am sehingga tahun 1995, dan diganti oleh Tuan Guru Nik Aziz.

Meninggal Dunia

Semenjak itu, kesihatan beliau kurang memuaskan sehinggalah beliau beberapa kali mendapatkan rawatan di hospital sehingga menghembuskan nafasnya terakhir pada 28 April 2000 kira-kira jam 7.15 pagi. Allahyarham meninggalkan 11 orang anak, enam perempuan dan lima lelaki serta 30 cucu hasil perkongsian hidup bersama Hajah Kalsom Ali yang meninggal dunia enam tahun sebelumnya.

Sumbangan

Beliau pernah menjadi wakil Malaysia ke Pertubuhan Bangsa-Bangsa Bersatu (PBB). Pernah menjawat jawatan sebagai Timbalan Menteri Perusahaan Utama di dalam kabinet gabungan PAS dengan Barisan Nasional serta pernah menjadi Duta Besar Malaysia ke Iran, Afghanistan dan Turki pada pertengahan tahun 1970-an.
Yakutsk

Yakutsk merupakan nama bandar di Rusia. Terletak di bahagian tengah. Penduduknya berjumlah 210,642 orang pada tahun (2002).
Kampung Matang Berangan

Poskod

Poskod yang digunakan di Kampung Matang Berangan, Sungai Petani, Kedah adalah 08000.
Liga Hoki Dunia Lelaki FIH 2016–2017 Pusingan Akhir

Pengadil

Di bawah ini adalah pengadil yang dilantik oleh Persekutuan Hoki Antarabangsa:
Attur

Demografik 2001

Menurut bancian India pada tahun 2001, Attur memiliki bilangan penduduk seramai 58,150. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Attur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Pekan Bahau

Pentadbiran

Pekan Bahau merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Jempol.
Jati Mulya, Wonosari

Poskod

Poskod yang digunakan di Jati Mulya adalah 96262. Terdapat 16 buah desa di dalam daerah kecamatan Wonosari.
Wallerfangen

Wallerfangen merupakan sebuah kawasan perbandaran terletak di daerah Saarlouis, Saarland, Jerman.
Sukalaksana, Talegong

Poskod

Poskod yang digunakan di Sukalaksana adalah 44167. Terdapat buah desa di dalam daerah kecamatan Talegong.
Sejarah Mexico

Kemerdekaan Mexico

Pada 16 September 1810, Miguel Hidalgo y Costilla, seorang paderi kariah kriolo, menyeru supaya pemberontakan (Grito de Dolores) dimulakan terhadap Sepanyol. Pada tahun 1821, Sepanyol bersetuju untuk memberikan kemerdekaan kepada Mexico.
Selama 22 tahun ketakstabilan yang teruk menyusul kemerdekaan Mexico, dengan presidennya ditukarkan sebanyak 36 kali, iaitu lebih kurang 7 hingga 8 bulan sekali pada puratanya. Pada tahun 1836, Texas memberontak terhadap kerajaan Mexico kerana penghapusan pengabdian. Para petani Texas yang kaya memerlukan abdi untuk mengerjakan ladang mereka tetapi tidak dapat memperolehnya di bawah kerajaan Mexico. Pada tahun 1845, Kongres Amerika Syarikat mengundi untuk mengilhakkan Texas dan mencetuskan Perang Mexico-Amerika, dengan askar-askar Amerika Syarikat menawan Bandaraya Mexico. Di bawah Persetiaan Guadalupe Hidalgo (1848), Mexico menyerahkan Texas, California, Utah, Colorado, dan kebanyakan New Mexico dan Arizona kepada Amerika Syarikat. Masyarakat Maya memberontak terhadap dipertuan mereka pada akhir 1840-an dan hampir berjaya menghalau mereka dari Semenanjung Yucatán. Menjelang tahun 1862, Mexico telah banyak berhutang kepada Britain, Perancis dan Sepanyol, dengan ketiga-tiga negara ini menghantar sebuah pasukan bersama untuk menuntut hutang mereka.

Berakhirnya hegemoni PRI

Pada tahun 2000, dalam sebuah pilihan raya yang paling bebas dan adil yang tidak pernah disaksikan sejak Revolusi Mexico, Vicente Fox, calon presiden Parti Tindakan Nasional (PAN) dan bekas presiden Coca-Cola Mexico, menewaskan Francisco Labastida, calon PRI dan pengganti Zedillo. Dengan itu, penguasaan parti PRI selama 71 tahun sekaligus ditamatkan. Walaupun demikian, parti PRI masih merupakan sebuah parti pembangkang yang utama di Mexico.
Presiden Fox telah berusaha untuk menegaskan peranan Mexico sebagai salah satu pemain antarabangsa, dan telah memberikan sokongan yang kuat kepada Amerika Syarikat sejak Peristiwa 11 September, dengan pengawasan di sempadan utara Mexico diketatkan.
Sementara itu, khabar-khabar angin tentang amalan rasuah kerajaan sekali lagi tersebar, kegiatan-kegiatan kartel dadah negara yang termasyhur terus menjadi tajuk berita, dan kadar jenayah yang melambung naik mencemari imej Mexico sebagai sebuah destinasi melancong yang dimegah-megahkan.
Darah Satria

Pengarah

Filem Darah Satria diarah oleh seniman Aziz Satar pada 1983.

Lagu

Lautan luas banjaran gunung

Rezeki nan melimpah

Bawah langitnya kami bernaung

Rasa kasih tercurah
Tanah airku bumi bertuah

Tiada bandingannya

Rela bersatu ganding tenaga

Mendaulatkan tenaga
Verse

Dengan sepenuh keazaman

Semangatmu nan waja

Keranamu rela berkorban

Engkaulah pertiwi yang tercinta
Chorus

Darah satria darah satria

Berkobar di dada

Tinggalkan ibu tinggalkan ayah

Serta sanak saudara

Membuktikan kesetiaan kita

Pada bumi Malaysia
Ulang VerseUlang Chorus
Darah satria

Darah satria
Lasykar Pelangi

Sinopsis

Novel ini hasil karya novelis Andrea Hirata dari Indonesia. Novel menarik ini mengisahkan 10 pelajar Melayu di sekolah rendah Muhammadiyah di pulau Belitung . Peristiwa zaman sekolahan diceritakan secara terpeinci dan diadun dengan bunga-bunga bahasa dan maklumat sedunia. 'Laskar Pelangi' menggambarkan sekumpulan pelajar di luar bandar, miskin dan tidak dipedulikan.
Pulau Belitung terletak di antara pulau Sumatera, pulau Bangka dan pulau Jawa. Masyarakatnya terdiri daripada kaum Melayu , Cina dan lain-lain. Ekonominya bergantung kepada perlombongan bijih timah, nelayan dan buah kelapa. Di sinilah hidupnya Ikal (Andrea Hirata) ; Lintang(Lintang Samudra Basara bin Syahbani Maulana Basara) ; Sahara (N.A. Sahara Aulia Fadillah binti K.A. Muslim Ramdhani Fadillah) ; Mahar (Mahar Ahlan bin Jumadi Ahlan bin Zubair bin Awam) ; A Kiong (Chau Chin Kiong); Muhammad Jundullah Gufron Nur Zaman ; Syahdan (Syahdan Noor Aziz bin Syahari Noor Aziz) ; Kucai (Mukharam Kucai Khairani) ; Borek (Samson) ; Trapani (Trapani Ihsan Jamari bin Zainuddin Ilham Jamari) ; Harun (Harun Ardhli Ramadan bin Syamsul Hazana Ramadan).
Guru Besar sekolah itu, Pak Harfan (K.A. Harfan Efendy Noor bin K.A. Fadillah Zein Noor) hampir sahaja menutup sekolah itu kerana pelajarnya cuma 9 orang. Mujurlah di saat-saat akhir , muncul pelajar baru pindah, Harun. Satu-satunya guru di sekolah itu ialah Ibunda Guru bernama Bu Mus ( N.A Muslimah Hafsari Hamid binti K.A. Abdul Hamid ).
Novel ini baik untuk dibaca oleh para guru kerana teknik pengajaran dan pembelajaran yang digunakan mungkin dapat diterapkan ketika P&P.

Tetralogi

Novel pertama oleh Andrea Hirata ini mendapat sambutan ramai pembaca di Indonesia sehingga 1 juta naskah dan dibaca 5 juta orang  . Oleh itu novel ini disambung lagi menjadi 'tetralogi' dengan tajuk 'Sang Pemimpi' dan 'Edensor' dan 'Maryamah Karpov'. Pulau Belitung kini mendapat julukan 'Bumi Laskar Pelangi'  Buku ini telah diterjemahkan ke Bahasa Inggeris dan Bahasa Melayu.
George H. W. Bush

Kehidupan awal

George Herbert Walker Bush lahir di Milton, Massachusetts kepada Prescott Bush dan Dorothy Walker Bush.
Beliau memulakan pendidikan formalnya di Greenwich Country Day School in Greenwich, Connecticut. Beliau kemudiannya memasuki Phillips Academy di Andover, Massachusetts dari 1936 hingga 1942.

Kehidupan peribadi

Bush telah menderita penyakit Parkinson dan telah memaksa beliau untuk menggunakan kerusi roda sejak tahun 2012. Pada Julai 2015, Bush telah menderita kecederaan leher yang teruk. Beliau telah menggunakan pendakap leher pada umur 91. Pada 18 Januari 2017, Bush telah dimasukkan ke unit rawatan rapi di Hospital Methodist Houstan, di mana beliau telah diberi ubat pelali untuk prosedur untuk merawat masalah pernafasan akut yang berpunca daripada pneumonia. 
Pada 14 April 2017, Bush telah dimasukkan ke hospital di Houston akibat pneumonia sekali lagi.
Bush meninggal dunia pada 30 November 2018 pada usia 94 tahun di kediaman keluarganya di Maine, ketika beliau sedang menjalani rawatan untuk tekanan darah rendah di sebuah hospital berdekatan beberapa hari sebelum itu.
Saint-Pierre-de-Varennes

Saint-Pierre-de-Varennes ialah komun di jabatan Saône-et-Loire dan di kawasan Bourgogne di timur Perancis.
Torreiglesias

Torreiglesias merupakan sebuah kawasan perbandaran di Sepanyol di Segovia, di komuniti autonomi Castile dan León.
Frédéric Kanouté

Personaliti

Frédéric Kanouté telah menyumbangkan wang $700.000 untuk membeli Masjid yang akan dirobohkan di Sepanyol, disebabkan penurunan jumlah pemeluk dan penduduk Islam di Sepanyol. Frédéric Kanouté telah menikahi dengan Fatima dan telah dikaruniai dua orang anak, Ibrahim dan Imam.
Cimaskara

Poskod

Poskod yang digunakan di Cimaskara adalah 43271. Terdapat 25 buah desa di dalam daerah kecamatan Cibinong.
Desa Tebrau

Desa Tebrau merupakan sebuah perbandaran yang terletak di mukim Tebrau, Johor Bahru, Johor. Desa Tebrau terletak di sepanjang Jalan Kota Tinggi dan hanya sekitar 14km dari pusat bandaraya. Pusat tumpuan adalah dikawasan Tebrau City, dimana terdapat pusat-pusat membeli-belah yang popular disini termasuklah ÆON Tebrau City Shopping Centre, Tesco Tebrau City dan cadangan pembinaan IKEA Tebrau City.
Propriosepsi

Propriosepsi (/ˌproʊpri.ɵˈsɛpʃən/ PRO-pree-o-SEP-shən), dari bahasa Latin proprius yang bermaksud "milik sendiri", "individu" dan persepsi, adalah deria kedudukan relatif anggota badan bersebelahan dan kekuatan usaha yang digunakan dalam pergerakan. Ia dibekalkan oleh proprioseptor di dalam otot berstria rangka dan juga sendi. Ia berbeza dengan eksterosepsi iaitu pencerapan dunia sekeliling, dan interosepsi iaitu pencerapan kesakitan, kelaparan dsb. serta pergerakan organ dalaman. Otak menyepadukan maklumat daripada propriosepsi dan daripada sistem vestibular ke dalam keseluruhan deria kedudukan, pergerakan dan pecutan tubuh badan.
Jessica Watkins

Kehidupan awal dan pendidikan

Jessica Watkins dilahirkan pada 5 Mei 1988 di Gaithersburg, Maryland untuk Michael dan Carolyn Watkins. Keluarganya berpindah ke Lafayette, Colorado, di mana dia lulus dari Fairview High School. Beliau memperoleh Ijazah Sarjana Muda dalam Sains Geologi dan Alam Sekitar dari Stanford University, dan merupakan ahli pasukan ragbi. Selepas Stanford, Watkins memperoleh Doktor di Geologi dari Universiti California, Los Angeles. Penyelidikan siswazahnya memberi tumpuan kepada mekanisme penempatan untuk tanah runtuh di Marikh, termasuk kesan aktiviti air. Sebelum pemilihannya sebagai calon angkasawan, Watkins adalah rakan pasca kedoktoran di Institut Teknologi California, di mana beliau juga seorang penolong jurulatih kepada pasukan bola keranjang wanita.
Burung pemangsa

Burung pemangsa ialah spesies burung yang memakan spesies burung lain ataupun haiwan kecil lain seperti tikus, ular dan sebagainya. Burung pemangsa lazimnya merupakan ahli susunan Falconiformes (seperti burung helang) dan Strigiformes (burung hantu).
Antara ciri-ciri kelebihan bagi burung-burung pemangsa ialah mempunyai saiz yang lebih besar berbanding spesies burung bukan pemangsa, kuku dan paruh yang tajam, penglihatan yang tajam dan mempunyai sayap yang lebar bagi memudahkannya mengawal penerbangannya ketika memburu mangsa.
Kampung Cenerong Lebam

Poskod

Poskod yang digunakan di Kampung Cenerong Lebam, Ajil, Terengganu adalah 21800.
Tanjung Agung, Sindang Beliti Ulu

Poskod

Poskod yang digunakan di Tanjung Agung adalah 39182. Terdapat 19 buah desa di dalam daerah kecamatan Sindang Beliti Ulu.
Perdarahan dalaman

Perdarahan dalaman ialah kehilangan darah yang berlaku daripada sistem vaskular ke dalam rongga atau ruang badan. Ini merupakan kecemasan perubatan parah dan takat keterukan bergantung pada kadar perdarahan dan lokasi perdarahan (contohnya otak, perut, paru-paru). Ini boleh berpotensi untuk menyebabkan kematian dan jantung berhenti sekiranya rawatan perubatan betul tidak diterima dengan cepat.
Simpang Kertopati

Poskod

Poskod yang digunakan di Simpang Kertopati adalah 37492. Terdapat 20 buah desa di dalam daerah kecamatan Mandiangin.
Dasar-dasar PAS

Berikut merupaskan dasar-dasar Parti Islam Se-Malaysia (PAS):

Sejarah

Parti Islam Se-Malaysia atau lebih dikenali sebagai PAS merupakan sebuah organisasi yang telah didaftarkan pada 31hb. Mei 1955 dengan Nombor Pendaftaran. 733 (Penang).

Tujuan

Tujuan atau matlamat perjuangan PAS ialah memperjuangkan wujudnya di dalam negara Malaysia sebuah masyarakat dan pemerintahan yang terlaksana di dalamnya nilai-nilai hidup Islam dan hukum-hukumnya menuju keredhaan Allah serta mempertahankan kesucian Islam, juga kemerdekaan dan kedaulatan negara.
Cinelesure Damansara

e@Curve atau nama sebelumnya Cinelesure Damansara terletak di Mutiara Damansara, Petaling Jaya, Selangor. Bangunannya terletak bersebelahan dengan pusat membeli-belah The Curve.
Kumpulan Cathay serta pemaju penempatan ini telah membangunkan pusat beli-belah dan hiburan yang mengambil tanah seluas 19,000 meter persegi sebagai penghuni utama ketiga di kawasan niaga Mutiara Damansara, iaitu e@Curve atau nama sebelumnya Cinelesure Damansara. Pusat beli-belah ini yang dibuka pada pertengahan tahun 2006 khusus sebagai tempat pawagam iaitu Cathay, dilengkapi pusat boling 60 lorong, disko, arked permainan video dan kedai peruncit bahan hiburan, serupa dengan Kompleks Cineleisure di Orchard Road, Singapura.
Islam di Bulgaria

Latar belakang

Kebanyakan orang Islam di Bulgaria mengikuti ajaran Sunnah Waljamaah. Sunnah Waljamaah telah diperkenalkan oleh empayar Ottaman Turki sewaktu pemerintahan selama lima abad di Bulgaria. Mazhab-mazhab Syiah seperti Alians, Kizilbashi dan Bektashi juga terdapat di sini. Kira-kira 80,000 penduduk Islam yang bermazhab Syiah tinggal di kawasan-kawasan seperti Razgrad, Sliven dan Tutrakan. Mereka terdiri dari penduduk asal Bulgaria yang telah memeluk Islam semasa pemerintahan empayar Ottoman, akan tetapi telah memilih mazhab Syiah kerana toleransinya terhadap kepelbagaian kewarganegaraan dan agama. Sebagai contoh, Kuzulbashi Bulgaria boleh mengekalkan adat-adat komunikasi, pengakuan, dan memuja orang alim cara Ortodoks. Penggabungan adat-adat Ortodoks ke dalam Islam telah mencipta satu asimilasi yang hanya boleh didapati di Bulgaria. 
Setakat 1987, Bulgaria memiliki 1,267 buah masjid yang diuruskan oleh seramai 533 orang pemimpin komuniti agama. Masyarakat Islam diketuai oleh seorang Ketua Mufti dan lapan mufti kawasan dan pengamal undang-undang Islam. Kesemua mereka akan berkhidmat selama lima tahun. Masjid terbesar di Bulgaria adalah Masjid Tumbul yang terletak di Shumen. Masjid ini telah dibina pada 1744. 
Orang Islam di Bulgaria telah mengalami penindasan agama semasa tahun-tahun pemerintahan rejim Todor Zhivkov. Ia kerana secara tradisi gereja Ortodoks masih mengangap mereka sebagai orang asing, meskipun mereka sebenarnya adalah etnik Bulgaria. Rejim komunis Bulgaria telah mengumumkan kepercayaan Islam adalah berlawanan dengan kepercayaan komunis dan rakyat Bulgaria. Perkara ini telah mewajarkan penindasan terhadap kepercayaan Islam. 
Seperti penganut agama-agama lain, penduduk Islam di Bulgaria telah menikmati kebebasan beragama setelah kejatuhan rejim Zhivkov pada 1989. Masjid-masjid baru telah dibina di banyak bandar dan kampung. Beberapa kampung telah mengatur kursus pengajian Al-Qur'an untuk penduduk muda (pengajian Al-Qur'an dilarang sama sekali semasa pemerintahan rejim Zhivkov). Orang Islam juga mula menerbitkan surat khabar sendiri iaitu Musulmani dalam kedua bahasa Bulgaria dan Turki.
Sukasari, Pulosari

Poskod

Poskod yang digunakan di Sukasari adalah 42262. Terdapat 9 buah desa di dalam daerah kecamatan Pulosari.
Kampung Paloh Sungai Kiat

Poskod

Poskod yang digunakan di Kampung Paloh Sungai Kiat, Kuala Terengganu, Terengganu adalah 20050.
Quierschied

Quierschied merupakan sebuah kawasan perbandaran terletak di daerah Saarbrücken, Saarland, Jerman.
Kampung Bukit Jambul, Kuala Terengganu

Poskod

Poskod yang digunakan di Kampung Bukit Jambul, Kuala Terengganu, Terengganu adalah 20300.
Gwee Tiong Hiang

Gwee Tiong Hiang merupakan ahli politik Malaysia dari parti DAP.
Dalam Pilihan raya umum Malaysia 2008 pada 8 Mac 2008 beliau menang di DUN Bentayan,Muar, Johor.Beliau mendapat 9118 undi dengan majoriti 2796. Saingan beliau Lee Ching Yong dari BN/MCA mendapat 6322 undi.

Sogokan

Pada 1 Oktober 2011, Gwee Tiong Hiang mndedahkan di ibupejabat DAP di Kuala Lumpur bahawa beliau ditawarkan RM150,000 wang tunai, 50 ekar tanah, sekurang-kurangnya RM5,000 elaun bulanan tambahan, sebuah pusat perkhidmatan dan seorang pembant peribadi jika bersetuju melompat parti. Pada 26 September 2011,Setiausaha agung Persatuan Klan Wee Johor Baru juga memberi jaminan bahawa Gwee akan diberi sokongan jika bertanding menentang DAP dalam PRU13.Agen itu dikatakan mewakili Perdana Menteri Malaysia/Jabatan Perdana Menteri .Wang tawaran dari pusat akan disalurkan melalui persatuan .
Saint-Paul-le-Gaultier

Saint-Paul-le-Gaultier merupakan sebuah komun di jabatan Pays-de-la-Loire di barat-laut Perancis.
Cikgu Sayang

Pengarah

Filem Cikgu Sayang diarah oleh pengarah Z. Lokman pada 1983.
Cinta segitiga

Cinta segitiga (atau dikenali sebagai main kayu tiga) biasanya hubungan hubungan romantis yang melibatkan tiga orang. Walaupun ia boleh merujuk kepada dua orang secara bebas secara romantically dikaitkan dengan yang ketiga, ia biasanya membayangkan bahawa setiap tiga orang mempunyai beberapa jenis hubungan dengan dua yang lain. Hubungannya boleh menjadi persahabatan, romantis, atau diantara keluarga.
Buku tahun 1994 Beliefs, Reasoning, and Decision Making menyatakan, "Walaupun cinta segitiga romantis secara rasmi sama dengan tiga hubungan persahabatan, seperti yang banyak mencatatkan implikasinya yang sebenarnya agak berbeza....Cinta romantis biasanya dilihat sebagai hubungan eksklusif, sedangkan persahabatan tidak." Statistik mencadangkan bahawa, dalam masyarakat Barat, "rela atau tidak, kebanyakan orang dewasa telah terlibat dalam cinta segitiga".
Dua bentuk utama segitiga cinta telah dibezakan: "terdapat segitiga yang saling menonjol, di mana kekasih bersaing dengan pesaing untuk cinta yang dicintai, dan split-object triangle, di mana seorang pencinta telah memisahkan perhatian mereka di antara dua objek cinta ".
Devsar

Demografik 2001

Menurut bancian India pada tahun 2001, Devsar memiliki bilangan penduduk seramai 8,869. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Devsar memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)